Zmluva o sponzorstve v športe

uzatvorená podľa ustanovenia § 50 zákona číslo 440/2015 Z.z. o športe v znení neskorších predpisov (ďalej len „**Zmluva**“)

**Sponzor :**

**Obchodné meno : [•]**

So sídlom : [•]

IČO : [•]

Zapísaný v : [•]

Za ktorého koná : [•]

ďalej len „**Sponzor**“

**Sponzorovaný :**

**Názov : Obecný športový klub (OŠK) Chorvátsky Grob**

Adresa sídla : Nám. Josipa Andriča 17, Chorvátsky Grob 900 25, Slovenská republika

IČO : 31 823 165

Za ktorého koná : Ing. Vladimír Buček, prezident občianskeho združenia a člen výkonného výboru

Marek Belovič, tajomník občianskeho združenia a člen výkonného výboru

ďalej len „**Sponzorovaný**“ a spoločne so Sponzorom aj ako „**Zmluvné strany**“

1.

**Predmet zmluvy**

* 1. Sponzor touto Zmluvou zaväzuje poskytnúť Sponzorovanému priame peňažné plnenie (ďalej len „**Sponzorské**“) vo výške a spôsobom uvedeným v článku III tejto Zmluvy a Sponzorovaný sa zaväzuje využiť Sponzorské na dohodnutý účel súvisiaci so športovou činnosťou vykonávanou Sponzorovaným. Sponzorovaný nie je povinný uvádzať názov alebo obchodné meno, sídlo, logo Sponzora alebo logo jeho výrobku v spojení s účelom, na ktorý bolo Sponzorské poskytnuté.
	2. Sponzorovaný je športovou organizáciou, futbalovým klubom pridruženým k Slovenskému futbalovému zväzu a je zapísaný v Informačnom systéme športu (ďalej len „**ISŠ**“) v Registri právnických osôb v športe a má spôsobilosť prijímateľa verejných prostriedkov podľa zákona číslo 440/2015 Z.z. o športe v znení neskorších predpisov (ďalej len „**Zákon o športe**“). Výpis z informačného systému športu o spôsobilosti prijímateľa verejných prostriedkov Sponzorovaného tvorí **Prílohu číslo 1** k tejto Zmluve.
1.

**Doba trvania zmluvy**

* 1. Táto Zmluva sa uzatvára na dobu štyroch rokov odo dňa nadobudnutia účinnosti tejto Zmluvy.
	2. Táto Zmluva zanikne :
		1. Uplynutím času na ktorý bola uzatvorená;
		2. Dohodou Zmluvných strán ku dňu uvedenému v takejto dohode;
		3. Odstúpením od Zmluvy niektorou zo Zmluvných strán.
	3. Sponzor je oprávnený od tejto Zmluvy odstúpiť v prípade, ak Sponzorovaný použije Sponzorské alebo jeho časť v rozpore s účelom Sponzorského dohodnutým v článku IV tejto Zmluvy alebo Sponzorovaný stratí spôsobilosť prijímateľa verejných prostriedkov podľa Zákona o športe.
	4. Sponzorovaný je oprávnený od tejto Zmluvy odstúpiť v prípade, ak je Sponzor právoplatne odsúdený pre niektorý trestný čin podľa zákona číslo 91/2016 Z.z. o trestnej zodpovednosti právnických osôb alebo ak sa niektoré z vyhlásení Sponzora uvedené v **Prílohe číslo 2** k tejto Zmluve – Čestné vyhlásenie ukáže byť nepravdivým alebo neúplným.
	5. Odstúpenie od Zmluvy musí byť písomné a musí v ňom byť uvedený dôvod odstúpenia identifikovaný tak, aby ho nebolo možné zameniť s iným dôvodom odstúpenia. Odstúpenie je účinné dňom jeho doručenia druhej Zmluvnej strane.
1.

**Rozsah Sponzorského**

* 1. Sponzor sa zaväzuje poskytnúť Sponzorovanému Sponzorské vo výške .................. EUR a to zaplatením Sponzorského na účet Sponzorovaného IBAN ........................ ktorý sa pre účely tejto Zmluvy považuje za miesto plnenia a to najneskôr do 30 dní odo dňa nadobudnutia účinnosti tejto Zmluvy.
1.

**Účel Sponzorského**

* 1. Sponzorovaný je povinný použiť Sponzorské na účel nákupu dresov pre športovcov registrovaných za Sponzorovaného.
1.

**Práva a povinnosti Zmluvných strán**

* 1. Sponzor má právo žiadať informácie o použití Sponzorského a doklady preukazujúce použitie Sponzorského a Sponzorovaný je povinný mu ich bezodkladne poskytnúť.
	2. Sponzorovaný je povinný priebežne zverejňovať informácie o spôsobe použitia sponzorského najneskôr do 25. dňa nasledujúceho kalendárneho mesiaca v ISŠ. Ak nie je možné zverejnenie v ISŠ počas jeho nefunkčnosti, Sponzorovaný informáciu zverejní na svojom webovom sídle alebo na webovom sídle Slovenského futbalového zväzu, ktorého je členom.
	3. Sponzorovaný je povinný zverejniť túto Zmluvu najneskôr do 30 dní odo dňa jej podpisu oboma zmluvnými stranami v ISŠ. Ak nie je možné zverejnenie v ISŠ počas jeho nefunkčnosti, Sponzorovaný informáciu zverejní na svojom webovom sídle alebo na webovom sídle Slovenského futbalového zväzu, ktorého je členom.
	4. Ak sponzorské nebolo použité do konca obdobia, na ktoré bola Zmluva o sponzorstve v športe uzavretá, alebo ak nebolo použité v súlade s dohodnutým účelom, je sponzorovaný povinný vrátiť sponzorovi nevyčerpanú sumu sponzorského alebo sumu, ktorá bola použitá v rozpore s dohodnutým účelom.
1.

**Záverečné ustanovenia**

* 1. Názvy článkov uvedené v tejto Zmluve majú len informatívny charakter, slúžia len pre lepšiu prehľadnosť a orientáciu, nijako neovplyvňujú výklad textu v nich uvedeného.
	2. Tam, kde sa v tejto Zmluve uvádzajú výrazy v niektorom rode (mužskom, ženskom alebo strednom), má sa tým na mysli s prihliadnutím na povahu a význam príslušného ustanovenia, aj príslušný výraz v inom rode (mužskom, ženskom alebo strednom). Tam, kde sa v tejto Zmluve uvádzajú výrazy v jednotnom/množnom čísle, má sa tým na mysli s prihliadnutím na povahu a význam príslušného ustanovenia aj príslušný výraz v množnom/jednotnom čísle.
	3. Prípadná neplatnosť niektorej časti Zmluvy nemá vplyv na platnosť a účinnosť ostatných dojednaní. V prípade, že je niektorá časť Zmluvy neplatnou alebo sa neplatnou stane neskôr, použije sa na úpravu vzťahov Zmluvných strán zákonná úprava, ktorá je svojou povahou najbližšia úmyslu, sledovanému stranami pri uzatváraní tejto Zmluvy.
	4. Táto Zmluva nadobúda účinnosť dňom jej podpisu oboma Zmluvnými stranami.
	5. Túto Zmluvu je možné meniť alebo dopĺňať len písomnými dodatkami podpísanými všetkými Zmluvnými stranami.
	6. Právne vzťahy medzi Zmluvnými stranami založené touto Zmluvou a v tejto Zmluve výslovne neupravené sa riadia príslušnými ustanoveniami zákona číslo 440/2015 Z.z. o športe v znení neskorších predpisov, zákona číslo 40/1964 Zb. Občiansky zákonník v znení neskorších predpisov a ostatnými všeobecne záväznými právnymi predpismi platnými v Slovenskej republike.
	7. Táto Zmluva je vyhotovená v štyroch rovnopisoch s určením po dva rovnopisy pre každú Zmluvnú stranu. Podpisom tejto Zmluvy Zmluvné strany zároveň potvrdzujú prevzatie im prináležiacich rovnopisov.
	8. Zmluvné strany vyhlasujú, že si túto Zmluvu riadne prečítali, jej obsahu vrátane odkazov na právne normy porozumeli, uzatvárajú ju na základe slobodne a vážne prejavenej vôle, neuzatvárajú ju v tiesni či za inak nevýhodných podmienok, a na znak svojho súhlasu, byť touto Zmluvou viazané, vedomé si práv a povinností, ktoré im z tejto Zmluvy vyplývajú, túto Zmluvu podpisujú.
	9. Neoddeliteľnými prílohami tejto Zmluvy sú :
		1. Príloha číslo 1 – Výpis Sponzorovaného z informačného systému športu
		2. Príloha číslo 2 – Čestné vyhlásenie štatutárneho orgánu Sponzora
		3. Príloha číslo 3 – Projekt Športového areálu
		4. Príloha číslo 4 – Obchodné meno a logo Sponzora

|  |  |  |
| --- | --- | --- |
| V ................................., dňa |  | V ................................., dňa |
| Za Sponzora |  | Za Sponzorovaného |
| **...................................** |  | **Obecný športový klub (OŠK) Chorvátsky Grob** |
|  |  |  |
|  |  |  |
|  |  |  |
| .................................. |  | Ing. Vladimír Buček |
| ....................................... |  | prezident občianskeho združenia a člen výkonného výboru |
|  |  |  |
|  |  |  |
|  |  |  |
|  |  | Marek Belovič |
|  |  | tajomník občianskeho združenia a člen výkonného výboru |

Príloha číslo 2

Čestné vyhlásenie štatutárneho orgánu sponzora

Sponzor obchodné meno [•], so sídlom [•], IČO : [•], zapísaný v [•] za ktorého koná štatutárny orgán [•] (ďalej len „**Sponzor**“) týmto čestne vyhlasuje, že :

1. Sponzor má vysporiadané finančné vzťahy so štátnym rozpočtom;
2. voči Sponzorovi nie je vedené konkurzné konanie, nie je v konkurze, v reštrukturalizácii a nebol proti nemu zamietnutý návrh na vyhlásenie konkurzu pre nedostatok majetku a
3. sponzor nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové sporenie.

|  |  |
| --- | --- |
|  |  |
|  |  |
|  |  |
|  | ................................................. |
|  | .................................................... |